**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 2 /24.03.2020 г.**

С 16 (шестнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Бюджетна прогноза за периода 2021-2023 година за местни дейности.

*Докладва: Нуридин Исмаил- кмет на община*

**2.**Поемане на дългосрочен общински дълг под формата на безлихвен заем от Централния бюджет- за предоставяне на безвъзмездна финансова помощ за „Повишаване качеството на живот и създаване на оптимална жизнена среда, чрез реконструкция на водопроводна мрежа на с.Хитрино”.

*Докладва: Нуридин Исмаил- кмет на община*

**3.**Поемане на дългосрочен общински дълг под формата на безлихвен заем от Централния бюджет за проект „Подобряване на енергийната ефективност на сгради- общинска собственост, чрез извършване на основен ремонт и енергоефективна рехабилитация на сградата на младежкия дом и административната сграда на Общинска служба земеделие и гори в село Хитрино, община Хитрино”.

*Докладва: Нуридин Исмаил- кмет на община*

**4.**Отмяна на Решение № 17 по Протокол № 1, т.17 от заседание на Общински съвет Хитрино, проведено на 29.01.2020 година за обявяване за частна общинска собственост на първи етаж от масивна двуетажна сграда – кметство, с площ от 64 кв.м. ЗП (застроена площ), разположена в УПИ XVI – СОНС и поща, представляващ поземлен имот № 36, находящ се в село Трем, община Хитрино, ул.”Аврора” № 31, актуван за публична общинска собственост с акт № 2738/19.06.2018 година.

*Докладва: Ахмед Ахмед- зам.кмет на община*

**5.**Изменение и допълнение на Наредбата за определяне на местните данъци на територията на община Хитрино.

*Докладва: Илхан Ахмед- зам.кмет на община*

**6.**Предоставяне за възмездно ползване под наем на общински имот с площ от 1 кв.м. от общинско място (тротоар) максимално до бордюра на ул.”Мир” № 2, находящо се в село Каменяк на 1 метър северозападно от съществуващия уличен стълб за разполагане на телекомуникационни инфраструктурни съоръжения на „Теленор България” ЕАД.

*Докладва: Илхан Ахмед- зам.кмет на община*

**7.**Продължаване срока на разрешително за ползване на воден обект- язовир- публична общинска собственост.

*Докладва: Илхан Ахмед- зам.кмет на община*

**8.**Приемане на Стратегия за подкрепа за личностно развитие на децата и учениците в община Хитрино (2020-2021 г.).

*Докладва: Илхан Ахмед- зам.кмет на община*

**9.**Приемане на Общинска програма за закрила на детето в община Хитрино през 2020 година.

*Докладва: Илхан Ахмед- зам.кмет на община*

**10.**Промяна предназначението на част от общински имот, а именно първи етаж от двуетажна сграда-кметство, находяща се в село Трем, община Хитрино, ул.”Аврора” № 31, КВ.6, УПИ XVI- СОНС и поща.

*Докладва: Ахмед Ахмед- зам.кмет на община*

**11.**Актуализиране състава на Наблюдателната комисия при Общински съвет Хитрино, приета с Решение № 67 от 24.08.2018 година от Общински съвет Хитрино.

*Докладва: М.Ахмед- председател на ОбС*

**12.**Разглеждане на Справка от гл.инспектор Илиян Николов – началник на РУ гр. Шумен, за състоянието на престъпността и охраната на обществения ред през четвъртото тримесечие на 2019 година в община Хитрино.

*Докладва: М.Ахмед- председател на ОбС Хитрино*

**13.**Докладни записки:

***13.1.*** *Актуализация на бюджета за 2020 год.*

*Докладва: Нуридин Исмаил- кмет на община*

***13.2.*** *Отдаване под наем чрез търг на помещение от младежки дом с площ от 64.00 (шестдесет и четири) кв.м. и сервизни помещения от 7.00 (седем) кв. м., нахождащо се в урбанизирана територия- с. Хитрино, ул. „Еделвайс“ № 12, общ. Хитрино, обл. Шумен, в квартал 29 /двадесет и девети/, УПИ I – КОО /едно за КОО/ по плана на с. Хитрино, обл. Шумен, при граници за имота: УПИ II - 313, УПИ XI – 308.*

*Докладва: Илхан Ахмед- зам.кмет на община*

***13.3.*** *Отпускане на еднократна финансова помощ на Хасан Калтак, , жител на село Близнаци, ул. „Добруджа“ № 36, община Хитрино.*

*Докладва: Илхан Ахмед- зам.кмет на община*

***13.4.*** *Отпускане на еднократна финансова помощ на Тюркян Руфи , жител на село Близнаци, ул. „Добруджа“ № 28, община Хитрино.*

*Докладва: Илхан Ахмед- зам.кмет на община*

**14.**Питане.

**ПО ПЪРВА ТОЧКА ОТ ДНЕВНИЯ РЕД**

Бюджетна прогноза за периода 2021-2023 година за местни дейности.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.6; чл.21, ал.2 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 20**

На основание чл.83, ал.2 от Закона за публичните финанси, във връзка с разпоредбите на Закона за държавния бюджет на Република България за 2020 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, Общински съвет Хитрино

Р Е Ш И:

Одобрява бюджетната прогноза за периода 2021-2023 г. на Община Хитрино. Приложение № 1 от 1.

**ПО ВТОРА ТОЧКА ОТ ДНЕВНИЯ РЕД**

Поемане на дългосрочен общински дълг под формата на безлихвен заем от Централния бюджет- за предоставяне на безвъзмездна финансова помощ за „Повишаване качеството на живот и създаване на оптимална жизнена среда, чрез реконструкция на водопроводна мрежа на с.Хитрино”.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.10, чл. 27, ал.4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 21**

На основание чл.4, т.9 и чл.13 от Закона за общински дълг, чл.32, ал.5 от Закона за публичните финанси и във връзка със сключен договор за предоставяне на безвъзмездна финансова помощ за „**Повишаване качеството на живот и създаването на оптимална жизнена среда, чрез реконструкция на водопроводна мрежа на с. Хитрино, Община Хитрино„ № 27/07/2/0/00939 от 30.08.2018 г. по мярка 7.2 сключен между Община Хитрино и ДФ „Земеделие„ , Общински съвет Хитрино**

Р Е Ш И:

Община Хитрино да поеме дългосрочен общински дълг под формата на безлихвен заем от централния бюджет в размер до 1 274 160 лв. /един милион двеста седемдесет и четири хиляди сто и шестдесет лв./ за извършване на окончателно плащане на разходите по изпълнението на проекта, съгласно **Постановление № 215 от 5 октомври 2018 г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за развитие на селските райони за периода 2014 – 2020 г. и тяхното възстановяване.**

Срокът за погасяване на заема е до 25.12.2021 година.

С поемането на задължението за ползване на безлихвен заем от Централния бюджет, общината се задължава да ползва предоставения заем само за покриване на разходите по проекта.

**ПО ТРЕТА ТОЧКА ОТ ДНЕВНИЯ РЕД**

Поемане на дългосрочен общински дълг под формата на безлихвен заем от Централния бюджет за проект „Подобряване на енергийната ефективност на сгради- общинска собственост, чрез извършване на основен ремонт и енергоефективна рехабилитация на сградата на младежкия дом и административната сграда на Общинска служба земеделие и гори в село Хитрино, община Хитрино”.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.10 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 22**

На основание чл.4, т.9 и чл.13 от Закона за общински дълг, чл.32, ал.5 от Закона за публичните финанси и във връзка със сключен договор за безвъзмездна финансова помощ №27/07/2/0/ 00943 от 29.06.2018 г. по мярка 7.2 за проект **„Подобряване на енергийната ефективност на сгради общинска собственост, чрез извършване на основен ремонт и енергоефективна рехабилитация на сградата на младежкия дом и административната сграда на общинска служба земеделие и гори в с. Хитрино, Община Хитрино”, сключен между община Хитрино и ДФ „Земеделие„ , Общински съвет Хитрино**

Р Е Ш И:

Община Хитрино да поеме дългосрочен общински дълг под формата на безлихвен заем от централния бюджет в размер до 330 425 лв. /триста и тридесет хиляди четиристотин двадесет и пет лв./, за извършване на окончателно плащане на разходите по изпълнението на проекта, съгласно **Постановление № 215 от 5 октомври 2018 г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за развитие на селските райони за периода 2014 – 2020 г. и тяхното възстановяване.**

Срокът за погасяване на заема е до 25.12.2021 г.

С поемането на задължението за ползване на безлихвен заем от централния бюджет, община Хитрино се задължава да ползва предоставения заем само за покриване на разходите на проекта.

**ПО ЧЕТВЪРТА ТОЧКА ОТ ДНЕВНИЯ РЕД**

Отмяна на Решение № 17 по Протокол № 1, т.17 от заседание на Общински съвет Хитрино, проведено на 29.01.2020 година за обявяване за частна общинска собственост на първи етаж от масивна двуетажна сграда – кметство, с площ от 64 кв.м. ЗП (застроена площ), разположена в УПИ XVI – СОНС и поща, представляващ поземлен имот № 36, находящ се в село Трем, община Хитрино, ул.”Аврора” № 31, актуван за публична общинска собственост с акт № 2738/19.06.2018 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8, т.24 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 23**

На основание чл.45, ал.4 и ал.9 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Отменя Решение № 17 на Общински съвет Хитрино, прието на заседанието му, проведено на 29.01.2020 година, с Протокол № 1, точка 17, за обявяване за частна общинска собственост на първи етаж от масивна двуетажна сграда – кметство, с площ от 64 кв.м. ЗП (застроена площ), разположена в УПИ XVI – СОНС и поща, представляващ поземлен имот № 36, находящ се в село Трем, община Хитрино, ул.”Аврора” № 31, актуван за публична общинска собственост с акт № 2738/19.06.2018 година.

**ПО ПЕТА ТОЧКА ОТ ДНЕВНИЯ РЕД**

Изменение и допълнение на Наредбата за определяне на местните данъци на територията на община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.2 от Закона за местното самоуправление и местната администрация (ЗМСМА) прие

**РЕШЕНИЕ № 24**

Във връзка със Закона за местните данъци и такси, Общински съвет Хитрино

Р Е Ш И:

Изменя и допълва чл.17, ал.1, чл.41, ал.8 и ал.9, чл.46, ал.1 и чл.52, ал.1, т.4 от Наредбата за определяне на местните данъци на територията на Община Хитрино, както следва:

**Чл. 17.** (1) Данъчна оценка на недвижимите имоти на предприятията е по-високата между отчетната им стойност и данъчната оценка, съгласно Приложение № 2 към Закона за местните данъци и такси, а за жилищните имоти – данъчната им оценка, съгласно Приложение № 2 към Закона за местните данъци и такси.

**Чл. 41.** (8) Данъкът за специализирани строителни машини (бетоновози, бетон-помпи и други), автокранове и други специални автомобили, без тролейбусите е в размер от 100 лв.

(9) Данъкът за автокранове с товароподемност над 40 тона е в размер на 200 лв.

**Чл. 46** (1) Данъкът върху превозните средства се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка 5 на сто.

**Чл. 52** (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:

4. лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на Приложиние № 4 към Глава втора, Раздел VI от Закона за местните данъци и такси, заплащат 50 на сто от определения патентен данък за съответното работно място; намалението се ползва при условие, че към декларацията по чл. 61н от ЗМДТ е приложено копие от удостоверението за вписване в регистъра за чираците, издадено от съответната регионална занаятчийска камара.

**ПО ШЕСТА ТОЧКА ОТ ДНЕВНИЯ РЕД**

Предоставяне за възмездно ползване под наем на общински имот с площ от 1 кв.м. от общинско място (тротоар) максимално до бордюра на ул.”Мир” № 2, находящо се в село Каменяк на 1 метър северозападно от съществуващия уличен стълб за разполагане на телекомуникационни инфраструктурни съоръжения на „Теленор България” ЕАД.

С 16 (шестнадесет) гласа „за”, без „против” и без „въздържали се”, на основание чл.21, ал.1, т.8, чл. 27, ал.4 и ал. 5 от Закона за местното самоуправление и местната администрация (ЗМСМА), Общински съвет Хитрино прие

**РЕШЕНИЕ № 25**

На основание чл. 14, ал.7 от Закона за общинската собственост, чл.30, ал.1 и ал.5 във връзка с чл.19, ал.1 от Закона за електронните съобщителни мрежи и физическа инфраструктура, Общински съвет Хитрино

Р Е Ш И:

**1.**Общински съвет Хитрино дава своето съгласие да се предостави за възмездно ползване под наем в срок от 10 години в полза на “Теленор България” ЕАД, с ЕИК: 130460283, седалище и адрес на управление: гр. София, ж.к. “Младост” 4, Бизнес парк София, сграда 6 за разполагане на телекомуникационни инфраструктурни съоръжения на “Теленор България” ЕАД върху следния имот, публична общинска собственост с площ от 1/един/ кв.м. от общинско място (тротоар), максимално до бордюра на ул. “Мир”№ 2, находящо се в село Каменяк, общ. Хитрино, обл. Шумен на 1 /един/ метър северозападно от съществуващия уличен стълб.

**2.** Общински съвет Хитрино одобрява годишна наемна цена в размер на 800,00 лв. /осемстотин лв. / с ДДС, съгласно изготвена пазарна оценка за определяне на годишен наем от лицензиран оценител.

**3.**Въз основа на решението на Общински съвет Хитрино да се изготви заповед и сключи договор за наем с “Теленор България” ЕАД от кмета на общината за срок от 10 години.

**ПО СЕДМА ТОЧКА ОТ ДНЕВНИЯ РЕД**

Продължаване срока на разрешително за ползване на воден обект- язовир- публична общинска собственост.

С 16 (шестнадесет) гласа „за”, без „против” и без „въздържали се”, Общински съвет Хитринона основание чл.21, ал.1, т.8, чл. 27, ал.4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 26**

На основание чл.78, ал.1, ал.2, чл.52, ал.1, т.3 от Закона за водите и чл.57 от Наредбата за ползване на повърхностни води, Общински съвет Хитрино

Р Е Ш И:

Общински съвет Хитрино дава съгласие да се продължи разрешителното за ползване на язовир „Развигорово”, публична общинска собственост, разположен в имот № 000318 в землището на с. Развигорово, община Хитрино, област Шумен, с цел „аквакултури и свързаните с тях дейности” на „РАЗВИГОР” ЕООД до 17.02.2030 г.

**ПО ОСМА ТОЧКА ОТ ДНЕВНИЯ РЕД**

Приемане на Стратегия за подкрепа за личностно развитие на децата и учениците в община Хитрино (2020-2021 г.).

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.17, ал.1, т.3 от Закона за местното самоуправление и местната администрация (ЗМСМА) прие

**РЕШЕНИЕ № 27**

На основание чл.197 от Закона за предучилищното и училищното образование (ЗПУО) и чл.5 от Наредбата за приобщаващото образование, Общински съвет Хитрино

Р Е Ш И:

Приема стратегия за подкрепа за личностно развитие на децата и учениците в Община Хитрино (2020-2021 година). Приложение № 1 от 1.

**ПО ДЕВЕТА ТОЧКА ОТ ДНЕВНИЯ РЕД**

Приемане на Общинска програма за закрила на детето в община Хитрино през 2020 година.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.17, ал.1, т.3, 4 и 7 от Закона за местното самоуправление и местната администрация (ЗМСМА) прие

**РЕШЕНИЕ № 28**

На основание чл. 3 от Правилника за приложение на Закона за закрила на детето (ППЗЗД), Общински съвет Хитрино

Р Е Ш И:

Приема Общинска програма за закрила на детето в община Хитрино през 2020 година, съобразно потребностите на децата и техните семейства. Приложение № 1 от 1.

**ПО ДЕСЕТА ТОЧКА ОТ ДНЕВНИЯ РЕД**

Промяна предназначението на част от общински имот, а именно първи етаж от двуетажна сграда-кметство, находяща се в село Трем, община Хитрино, ул.”Аврора” № 31, кв.6, УПИ XVI- СОНС и поща.

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.8 и ал.2; чл. 27, ал.4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 29**

На основание чл. 10 от НРПУРОИ (Наредбата за реда за придобиване, управление и разпореждане с общинско имущество), Общински съвет Хитрино

Р Е Ш И:

**1.** Променя предназначението на първи етаж от масивна двуетажна сграда – кметство, с площ от 64 кв.м. ЗП (застроена площ), разположена в УПИ XVI – СОНС и поща, представляващ поземлен имот №36, нахождащ се в с. Трем, община Хитрино, ул. „Аврора“ №31, актуван за публична собственост с акт № 2738/19.06.2018 г. от „кметство“ в „здравна служба и стоматология“.

**2.** Упълномощава кмета на община Хитрино да извърши всички правни фактически действия за правилното и законосъобразно изпълнение на настоящото решение.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Актуализиране състава на Наблюдателната комисия при Общински съвет Хитрино, приета с Решение № 67 от 24.08.2018 година от Общински съвет Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.1 и ал.2 и чл.27, ал.4 от ЗМСМА (Закона за местното самоуправление и местната администрация) прие

**РЕШЕНИЕ № 30**

На основание чл.170, ал.2 от Закона за изпълнение на наказанията и задържането под стража (ЗИНЗПС) и във връзка с чл.5, ал.1 от Правилника за организацията и дейността на Общински съвет Хитрино, неговите комисии и взаимодействието му с общинската администрация, Общински съвет Хитрино

Р Е Ш И:

Актуализира точка II от Решение № 67/24.08.2018 година на Общински съвет Хитрино. Избира следните представители в Наблюдателната комисия към Общински съвет Хитрино, както следва:

Председател: Веселка Венелинова- младши експерт ОП и АПО при Общинска администрация Хитрино

Членове:

**1**.Ефраим Реджеб - общински съветник при Общински съвет Хитрино.

**2.**Бейхан Кязим- общински съветник при Общински съвет Хитрино.

**3.**Гюлен Реджеб - гл.специалист ОМП при Общинска администрация Хитрино.

Настоящото решение е неразделна част към Решение № 67/24.08.2018 година на Общински съвет Хитрино.

Препис-извлечение от приетото решение да се изпрати на Областна служба „Изпълнене на наказанията” за сведение.

**ПО ДВАНАДЕСЕТА ТОЧКА ОТ ДНЕВНИЯ РЕД**

Разглеждане на Справка от гл.инспектор Илиян Николов – началник на РУ гр. Шумен, за състоянието на престъпността и охраната на обществения ред през четвъртото тримесечие на 2019 година в община Хитрино.

**ПО ТРИНАДЕСЕТА ТОЧКА ОТ ДНЕВНИЯ РЕД**

Докладни записки:

***13.1.*** *Актуализация на бюджета за 2020 год.*

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.6 и ал.2; чл. 27, ал.4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 31**

На основание чл.124 от Закона за публичните финанси, Общински съвет Хитрино

Р Е Ш И:

Актуализира бюджета на община Хитрино за 2020 година:

1.Актуализация на капиталовите разходи за сметка на общинския резерв:

-за закупуването на Респиратор „Савина 300 Селект” на фирма „Дрегер” за нуждите на МБАЛ (Многопрофилна болница за активно лечение) гр.Шумен- 40 000 (четиридесет хиляди) лева.

Актуализацията да се отрази по параграф – 5501 (капиталови трансфери за нефинансови предприятия).

***13.2.*** *Отдаване под наем чрез търг на помещение от младежки дом с площ от 64.00 (шестдесет и четири) кв.м. и сервизни помещения от 7.00 (седем) кв. м., нахождащо се в урбанизирана територия- с. Хитрино, ул. „Еделвайс“ № 12, общ. Хитрино, обл. Шумен, в квартал 29 /двадесет и девети/, УПИ I – КОО /едно за КОО/ по плана на с. Хитрино, обл. Шумен, при граници за имота: УПИ II - 313, УПИ XI – 308.*

С 16 (шестнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.8 и ал.2; чл. 27, ал.4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 32**

На основание чл.14, ал.1, ал.2 и ал.3 от ЗОС (Закона за общинската собственост) и чл.16, ал.1 и ал.2 и чл.29 от Наредбата за реда за придобиване, управление и разпореждане с общинското имущество (НРПУРОИ), Общински съвет Хитрино

Р Е Ш И:

**1.**Да се предостави под наем за срок от 10 (десет) години, чрез публичен търг с явно наддаване: помещение от младежки дом с площ от 64.00 (шестдесет и четири) кв.м. и сервизни помещения от 7.00 (седем) кв.м., находящо се в урбанизирана територия – село Хитрино, ул.”Еделвайс” № 12, община Хитрино, област Шумен, в квартал 29 (двадесет и девети), УПИ I-КОО (едно за КОО) по плана на село Хитрино, област Шумен, при граници за имота: улица, УПИ II-313, УПИ XI-308, при начална тръжна цена от 199.00 лв. (месечно без включен ДДС), определена по реда на Наредба № 3 за определяне минималния размер на наемите, при предоставяне на помещения, сгради и терени, собственост на общината за развиване на стопанска дейност на Общински съвет- Хитрино.

**2.**Възлага на кмета на община Хитрино да организира и проведе търга и сключи договор за отдаване под наем на обекта.

***13.3.*** *Отпускане на еднократна финансова помощ на Хасан Калтак, жител на село Близнаци, ул. „Добруджа“ № 36, община Хитрино.*

Докладва г-н Илхан Ахмед- зам.кмет на община Хитрино. Направи разяснения.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.23 и ал.2 от Закона за местното самоуправление и местната администрация (ЗМСМА) прие

**РЕШЕНИЕ № 33**

На основание чл.12, ал.3 от Правилника за отпускане на еднократна финансова помощ на жители на Община Хитрино, приет от Общински съвет Хитрино, Общински съвет Хитрино

Р Е Ш И:

Да се отпусне безвъзмездно на Хасан Калтак, с постоянен адрес село Близнаци, ул.”Добруджа” № 36, община Хитрино еднократна помощ, в размер на 2 000 (две хиляди) лева, необходими за лечение на дъщеря им Ниляй Сабри.

***13.4.*** *Отпускане на еднократна финансова помощ на Тюркян Руфи, жител на село Близнаци, ул. „Добруджа“ № 28, община Хитрино.*

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.23 и ал.2 от Закона за местното самоуправление и местната администрация (ЗМСМА) прие

**РЕШЕНИЕ № 34**

На основание чл.12, ал.3 от Правилника за отпускане на еднократна финансова помощ на жители на Община Хитрино, приет от Общински съвет Хитрино, Общински съвет Хитрино

Р Е Ш И:

Да се отпусне безвъзмездно на Тюркян Руфи, с постоянен адрес село Близнаци, ул.”Добруджа” № 28, община Хитрино еднократна помощ в размер на 3 000 (три хиляди) лева, необходими за лечение на дъщеря им Елиса Рафи.

**ПО ЧЕТИРИНАДЕСЕТА ТОЧКА ОТ ДНЕВНИЯ РЕД**

Питане. Не се направиха питания.

Г-н Мустафа Ахмед – Председател на Общински съвет Хитрино, поради изчерпване на дневния ред, закри заседанието на Общинския съвет в 11.05 часа.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС ХИТРИНО